CELEX: 32011D0251
Language: bg
Date: 2011-04-18 00:00:00
Title: 2011/251/ЕС: Решение за изпълнение на Комисията от 18 април 2011 година за изменение на Решение 2009/766/ЕО относно хармонизирането на радиочестотните обхвати 900 MHz и 1800 MHz за наземни системи за предоставяне на общоевропейски електронни съобщителни услуги в Общността (нотифицирано под номер C(2011) 2633)  Текст от значение за ЕИП

27.4.2011   
            
            
               BG
            
            
               Официален вестник на Европейския съюз
            
            
               L 106/9
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 18 април 2011 година
   за изменение на Решение 2009/766/ЕО относно хармонизирането на радиочестотните обхвати 900 MHz и 1 800 MHz за наземни системи за предоставяне на общоевропейски електронни съобщителни услуги в Общността
   (нотифицирано под номер C(2011) 2633)
   (текст от значение за ЕИП)
   (2011/251/ЕС)
   
      ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър (Решение за радиочестотния спектър) (1), и по-специално член 4, параграф 3 от него,
   като има предвид, че:
   
               (1)
            
            
               С Решение 2009/766/ЕО на Комисията (2) се цели да се хармонизират техническите условия за предоставянето и ефикасното използване на радиочестотния обхват 900 MHz в съответствие с Директива 87/372/ЕИО на Съвета от 25 юни 1987 г. за честотните ленти, които ще бъдат запазени за координираното въвеждане на обществени общоевропейски наземни клетъчни цифрови мобилни комуникации в Общността (3), и на радиочестотния обхват 1 800 MHz за наземни системи за предоставяне на електронни съобщителни услуги.
            
         
               (2)
            
            
               Ефикасното използване на радиочестотните обхвати 900 MHz и 1 800 MHz бе наблюдавано от държавите-членки с цел да се обхванат допълнителни технологии, като в същото време чрез подходящи средства се осигури техническа съвместимост с GSM и UMTS системи, както е определено в Директива 87/372/ЕИО.
            
         
               (3)
            
            
               На 15 юни 2009 г. съгласно член 4, параграф 2 от Решение № 676/2002/ЕО Комисията даде мандат на Европейската конференция по пощи и далекосъобщения (CEPT) да определи техническите условия, за да се позволи използването на радиочестотните обхвати 900 MHz и 1 800 MHz от LTE и евентуално от други технологии.
            
         
               (4)
            
            
               Отговорът на CEPT във връзка с този мандат е изложен в доклади 40 и 41 на CEPT. В тези доклади се заключава, че системите, използващи LTE (Long Term Evolution) и WiMAX (Worldwide Interoperability for Microwave Access), могат да бъдат въведени в радиочестотните обхвати 900 MHz и 1 800 MHz, като се използват подходящи стойности за разделянето между границите на каналите на съответните носещи честоти.
            
         
               (5)
            
            
               В доклади 41 и 42 на CEPT се предоставят информация и препоръки как да се намалят вредните радиосмущения при съвместното използване на UMTS, LTE и WiMAX и авиационните системи над 960 MHz.
            
         
               (6)
            
            
               Резултатите от извършената работа съгласно издадения на CEPT мандат следва да се използват в Съюза и от държавите-членки следва да се изиска възможно най-бързо изпълнение предвид нарастващата пазарна нужда от въвеждането на LTE и WiMAX в тези обхвати. Освен това държавите-членки следва да гарантират, че UMTS, LTE и WiMAX осигуряват подходяща защита на съществуващите системи в съседните радиочестотни обхвати.
            
         
               (7)
            
            
               Европейският институт за стандарти в далекосъобщенията (ETSI) финализира хармонизираните стандарти EN 301908-21 и EN 301908-22, така че да се осигури презумпция за съответствие с член 3, параграф 2 от Директива 1999/5/ЕО на Европейския парламент и на Съвета от 9 март 1999 г. относно радионавигационното оборудване и далекосъобщителното крайно оборудване и взаимното признаване на тяхното съответствие (4).
            
         
               (8)
            
            
               Поради това приложението към Решение 2009/766/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на Комитета по радиочестотния спектър,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2009/766/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 18 април 2011 година
      
         
            За Комисията
         
         Neelie KROES
         
            Заместник-председател
         
      
   
   
      (1)  ОВ L 108, 24.4.2002 г., стр. 1.
   
      (2)  ОВ L 274, 20.10.2009 г., стр. 32.
   
      (3)  ОВ L 196, 17.7.1987 г., стр. 85.
   
      (4)  ОВ L 91, 7.4.1999 г., стр. 10.
   ПРИЛОЖЕНИЕ
   
      
         „ПРИЛОЖЕНИЕ
         
            СПИСЪК НА НАЗЕМНИТЕ СИСТЕМИ ПО ЧЛЕН 3 И ЧЛЕН 4, ПАРАГРАФ 2
         
         Следните технически параметри се прилагат като основен компонент на необходимите условия за осигуряване на съвместимост, когато няма сключени двустранни или многостранни споразумения между съседните мрежи, без да се изключва възможността за облекчени изисквания за технически параметри, ако това е договорено между операторите на тези мрежи.
         
                     Системи
                  
                  
                     Технически параметри
                  
                  
                     Крайни срокове за прилагане
                  
               
                     UMTS в съответствие със стандартите UMTS, публикувани от ETSI, и по-специално EN 301908-1, EN 301908-2, EN 301908-3 и EN 301908-11
                  
                  
                     
                                 1.
                              
                              
                                 Отстояние от 5 MHz или повече между носещите честоти на две съседни мрежи UMTS.
                              
                           
                                 2.
                              
                              
                                 Отстояние от 2,8 MHz или повече между носещата честота на UMTS мрежа и носещата честота на съседна GSM мрежа.
                              
                           
                  
                     9 май 2010 г.
                  
               
                     LTE в съответствие със стандартите LTE, публикувани от ETSI, и по-специално EN 301908-1, EN 301908-13, EN 301908-14 и EN 301908-11
                  
                  
                     
                                 1.
                              
                              
                                 Честотно отстояние от 200 kHz или повече между границата на канала за LTE и границата на канала на GSM носещите честоти между съседни мрежи LTE и GSM.
                              
                           
                                 2.
                              
                              
                                 Не се изисква честотно отстояние между границата на канала за LTE и границата на канала на UMTS носещите честоти между съседни мрежи LTE и UMTS.
                              
                           
                                 3.
                              
                              
                                 Не се изисква честотно отстояние между границите на канала за LTE за две съседни мрежи LTE.
                              
                           
                  
                     31 декември 2011 г.
                  
               
                     WiMAX в съответствие със стандартите WiMAX, публикувани от ETSI, по-специално EN 301908-1, EN 301908-21 и EN 301908-22
                  
                  
                     
                                 1.
                              
                              
                                 Честотно отстояние от 200 kHz или повече между границите на канала за WiMAX и границите на честотния интервал около носещата честота за GSM за съседни мрежи WiMAX и GSM.
                              
                           
                                 2.
                              
                              
                                 Не се изисква честотно отстояние между границите на канала за WiMAX и границите на честотния интервал около носещата честота за UMTS за съседни мрежи WiMAX и UMTS.
                              
                           
                                 3.
                              
                              
                                 Не се изисква честотно отстояние между границите на канала за WiMAX за две съседни мрежи WiMAX.
                              
                           
                  
                     31 декември 2011 г.“